Diari Oficial de la Generalitat Valenciana


Sumari del DOGV 8700, del 18-12-2019 (2019/11743)

RESOLUCIÓ de 26 de novembre de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 6/2019, de 15 de març, de la Generalitat, de modificació de la Llei 1/2011, de 22 de març, per la qual s'aprova l'Estatut de les Persones Consumidores i Usuàries de la Comunitat Valenciana, en garantia del dret d'informació de les persones consumidores en matèria de titulització hipotecària i altres crèdits i davant de certes pràctiques comercials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11124


Data del document
:   26-11-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * sanció administrativa
    * moviment de consumidors
    * informació al consumidor
    * consum
    * reglament intern
    * hipoteca
    * consumidor
    * garantia
    * crèdit immobiliari
    * pagament per endavant
    * discriminació lingüística
    * protecció del consumidor
    * Dret de l'habitatge
    * control administratiu
    * legislació

RESOLUCIÓ de 26 de novembre de 2019, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 6/2019, de 15 de març, de la Generalitat, de modificació de la Llei 1/2011, de 22 de març, per la qual s'aprova l'Estatut de les Persones Consumidores i Usuàries de la Comunitat Valenciana, en garantia del dret d'informació de les persones consumidores en matèria de titulització hipotecària i altres crèdits i davant de certes pràctiques comercials. [2019/11677]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 26 de novembre de 2019.- La Directora General de Relacions amb la Unió Europea i l'Estat: Daría Terrádez Salom  
  
  
  
ANNEX  
  
ACORD DE LA COMISSIÓ BILATERAL DE COOPERACIÓ ADMINISTRACIÓ GENERAL DE L'ESTAT - GENERALITAT EN RELACIÓ AMB LA LLEI 6/2019, DE 15 DE MARÇ, DE MODIFICACIÓ DE LA LLEI 1/2011, DE 22 DE MARÇ, PER LA QUAL S'APROVA L'ESTATUT DE LES PERSONES CONSUMIDORES I USUÀRIES DE LA COMUNITAT VALENCIANA EN GARANTIA DEL DRET D'INFORMACIÓ DE LES PERSONES CONSUMIDORES EN MATÈRIA DE TITULITZACIÓ HIPOTECÀRIA I ALTRES CRÈDITS I DAVANT CERTES PRÀCTIQUES COMERCIALS.  
  
La Comissió Bilateral de Cooperació Administració General de l'Estat-Generalitat ha adoptat el següent acord:  
1r. De conformitat amb les negociacions prèvies celebrades pel grup de treball constituït en compliment del que es preveu en l'Acord de la Comissió Bilateral de Cooperació Administració General de l'Estat-Generalitat, per a l'estudi i proposta de solució de les discrepàncies competencials manifestades en relació amb l'article 6, la disposició addicional única i la disposició transitòria segona de la Llei 6/2019, de 15 de març, de modificació de la Llei 1/2011, de 22 de març, per la qual s'aprova l'Estatut de les Persones Consumidores i Usuàries de la Comunitat Valenciana, en garantia del dret d'informació de les persones consumidores en matèria de titulització hipotecària i altres crèdits i davant de certes pràctiques comercials, totes dues parts consideren resoltes aquestes discrepàncies per raó de la següent interpretació:  
  
a) Totes dues parts coincideixen a interpretar que als preceptes objectes del present acord ha d'aplicar-se el que es disposa en l'article 23.1 de la Llei 1/2011, que estableix que els consumidors tenen dret a ser protegits enfront de les pràctiques comercials deslleials i a rebre una informació substancial, veraç i substancial, en els termes establits en la legislació comunitària, estatal i autonòmica aplicable, per la qual cosa el que es disposa en l'article 6, la disposició addicional única i la disposició transitòria segona de la Llei 6/2019, han d'interpretar-se sense perjudici del que es disposa en la legislació civil i mercantil de l'Estat.  
b) En aquest mateix sentit, i especialment, totes dues parts coincideixen a afirmar la plena vigència del que es disposa en l'article 242 del Reglament Hipotecari. En conseqüència, el Govern de la Comunitat Valenciana manifesta el compromís d'aclarir reglamentàriament que el que es disposa en la legislació de consum en cap cas modifica el que s'estableix en l'article 242 del Reglament Hipotecari, precisant així mateix totes dues parts que awuest compromís del Govern Valencià ha d'emplenar-se, en relació amb la interpretació dels preceptes considerats en el present acord, en el marc dels criteris d'interpretació que ha realitzat el Tribunal Suprem en l'anàlisi d'abusivitat d'aquestes clàusules en els contractes financers.  
2n. Per raó de l'acord aconseguit, totes dues parts consideren resoltes les discrepàncies manifestades i conclosa la controvèrsia plantejada.  
3r. Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979 de 3 d'octubre, del Tribunal Constitucional, així com inserir el present acord en el Boletín Oficial del Estado i en el Diari Oficial de la Generalitat Valenciana.